**Το 5-Minute Crafts** είναι ένα κανάλι "κάνε το μόνος σου" (DIY) στο YouTube με έδρα στην Κύπρο. Δημιουργήθηκε το 2016 και έχει λάβει σημαντική προσοχή από τα μέσα ενημέρωσης για τα βίντεο DIY που δημοσιεύει. Από τον Ιούλιο του 2022, το κανάλι έχει στο ιστορικό του πάνω από 23,83 δισεκατομμύρια προβολές βίντεο και κατατάσσεται στην 11η θέση με τους περισσότερους συνδρομητές στην πλατφόρμα, με πάνω από 77,1 εκατομμύρια συνδρομητές.

Περιγραφή και μορφή
-------------------

Το 5-Minute Crafts ανήκει στην εταιρεία TheSoul Publishing με έδρα τη Λεμεσό της Κύπρου.  Η εταιρεία ιδρύθηκε από τους Ρώσους Pavel Radaev και Marat Mukhametov, ντουέτο γνωστό στον χώρο του περιεχομένου κοινωνικών μέσων δικτύωσης. Ο εκδότης έχει δηλώσει ότι παράγει 1.500 βίντεο το μήνα και απασχολεί 550 άτομα που εργάζονται σε διάφορα κανάλια στο YouTube και σε σελίδες στο Facebook. Το εμπορικό σήμα 5-Minute Crafts λειτουργεί επίσης στο Instagram. 

Το περιεχόμενο του καναλιού περιλαμβάνει σε μεγάλο βαθμό βίντεο σχετικά με χειροτεχνίες και λύσεις σε καθημερινά προβλήματα σε μορφή DIY και "how-to".  Τα βίντεο του καναλιού χρησιμοποιούν ένα στυλ που έγινε δημοφιλές από τη web σειρά *Tasty* του BuzzFeed, στην οποία η κάμερα είναι στραμμένη ευθεία προς τα κάτω σε ένα τραπέζι, ενώ συνήθως μόνο τα χέρια των συνεργατών εμφανίζονται στο πλάνο.

Ιστορία και ανάπτυξη
--------------------

Το 5-Minute Crafts καταχωρήθηκε στο YouTube στις 15 Νοεμβρίου 2016. Το πρώτο βίντεο του καναλιού, με τίτλο "5 βασικά κόλπα DIY που πρέπει να γνωρίζετε", φορτώθηκε την επόμενη μέρα.

Το 2017, ο αριθμός των συνδρομητών και των προβολών του καναλιού σημείωσε μεγάλη αύξηση. Σε άρθρο που δημοσίευσε η εταιρία μέσων μαζικής ενημέρωσης Mic, τον Ιούνιο του 2017, διαπιστώθηκε ότι το κανάλι 5-Minute Crafts συγκέντρωσε πάνω από 4 εκατομμύρια συνδρομητές. Το Νοέμβριο του 2018 ο ιστότοπος ενημέρωσης *Vox* έγραψε ότι το 5-Minute Crafts ήταν ένα "άκρως επιτυχημένο" κανάλι, επικαλούμενος το γεγονός ότι είχε πάνω από 10 δισεκατομμύρια προβολές βίντεο και την κατάταξή του ως το πέμπτο πλέον δημοφιλές κανάλι στο YouTube, με σχεδόν 40 εκατομμύρια συνδρομητές τη στιγμή εκείνη. Οι αναφορές και οι αναλύσεις στατιστικών στοιχείων που δημοσιεύθηκαν το 2018 υπογράμμισαν την αυξανόμενη δημοτικότητα της κατηγορίας DIY, και ειδικότερα του καναλιού 5-Minute Crafts στο YouTube κατά τη διάρκεια του έτους. Το Tubular Insights, μια εταιρεία ανάλυσης δεδομένων, έγραψε ότι "τα βίντεο σχετικά με τις χειροτεχνίες, το σχεδιασμό και τη διακόσμηση εσωτερικών χώρων, Οι DIY κατασκευές και άλλα κλιπ σχετικά με το πώς να φτιάξετε το δικό σας "οικείο περιβάλλον" ήταν μερικά από τα πιο παρακολουθούμενα κλιπ σε όλο το YouTube στο 2ο τρίμηνο του [2018]." Η εταιρεία πρόσθεσε ότι "το κανάλι 5-Minute Crafts ειδικότερα διακρίθηκε μεταξύ των άλλων δημιουργών, καθώς διατηρούσε ένα καλό ποσοστό των προβολών σε αυτήν την πλατφόρμα". Κατά τη διάρκεια μιας εβδομάδας το Δεκέμβριο του 2018, το κανάλι έλαβε πάνω από 238 εκατομμύρια προβολές βίντεο. 

Έχοντας λάβει πάνω από 50 εκατομμύρια συνδρομητές μέχρι το Μάρτιο του 2019, τα μέσα μαζικής ενημέρωσης σημείωσαν το 5-Minute Crafts στην τρίτη θέση των καναλιών με τους περισσότερους συνδρομητές, μετά από το κανάλι PewDiePie και το κανάλι T-Series.

Από τον Ιούλιο του 2022, το κανάλι έχει στο ιστορικό του πάνω από 23,83 δισεκατομμύρια προβολές βίντεο και κατατάσσεται στην 11η θέση με τους περισσότερους συνδρομητές στην πλατφόρμα, με πάνω από 77,1 εκατομμύρια συνδρομητές.

Παραπομπές
----------

1. 1 2  «5-Minute Crafts – YouTube about page». *5-Minute Crafts*. YouTube. Ανακτήθηκε στις 23 Μαρτίου 2019.
2. ↑  «Privacy Policy». *Bright Side*. TheSoul Publishing. Ανακτήθηκε στις 24 Μαρτίου 2019.
3. ↑  Decaille, Nia (21 Μαρτίου 2019). «These 'how to' videos on YouTube won't teach you how to be a better adult. But they're not supposed to». *The Washington Post*. Αρχειοθετήθηκε από το πρωτότυπο στις 22 Μαρτίου 2019. Ανακτήθηκε στις 23 Μαρτίου 2019.
4. ↑  Hess, Amanda (11 Οκτωβρίου 2017). «The Hand Has Its Social Media Moment». *The New York Times*. Αρχειοθετήθηκε από το πρωτότυπο στις 11 Οκτωβρίου 2017. Ανακτήθηκε στις 23 Μαρτίου 2019.  (απαιτείται συνδρομή)
5. ↑  *5 essential DIY hacks that you need to know | 5-MINUTE CRAFTS*. *5-Minute Crafts*. YouTube. Ανακτήθηκε στις 23 Μαρτίου 2019.
6. ↑  Brouwer, Bree (16 Οκτωβρίου 2018). «How 5-Minute Craft's Share of Voice Dominates Home & DIY on YouTube». Tubular Insights. Ανακτήθηκε στις 23 Μαρτίου 2019.